Casele de bilete ale regiei de transport public Bucureşti încep să fie înlocuite cu automate. Cinci aparate sunt deja amplasate şi încep să funcţioneze săptămâna viitoare la Gara de Nord, Bucur Obor, Piaţa Sudului, Unirii şi Romană.

Directorii RATB nu s-au hotărât încă ce vor face cu cei 250 de casieri, dar au anunţat că niciunul nu va fi concediat.

În prezent, în Bucureşti sunt 2.500 de staţii şi doar 126 de case de bilete, multe deschise până la prânz.